Dilectissimo adque multum amabile germano meo, Atono, ego quidem, in Dei nomine, Emma, femina, pro amore et bona volencia que circa te abco, propterea dono tibi aliquid de res meas qui sunt sitas in pago Lucdunense, in agro Prestiacense, in villa Darbonata; terminat de ipsas res curtilis unus a mane via publica, a medio die fluvio Salle, a sero terra Eurard, a cercio terra de ipsa ereditate. Infra istas terminaciones de ipso curtil determinato, medietate tibi dono, et de alias res qui ad ipso curtilo aspiciunt, qui de parte genitore meo ad me legibus obvenit, et sunt campis, pratis, silvis, una cum decimis, rivis, fontis, aquis aquarumve cursibus et decursibus quiquid in ipsa villa visa fui abere aut possidere, sup integritate tibi dono, trado adque transfundo, et de meo jure in tua revoco potestate et dominacione, ut facias de et (sic) superscripta quiquid volueris, liberam et firmissimam abeas potestatem. Quod si ego, si ipsa aut ullus de nostros eredes qui contra anc donatione ista venire dicere, tentare, aut calumniare voluerit, et ad me vel eredes meos defensatum non fuerit, tunc simus culpabili, et impleturi una cum fisco auri uncias II; et inantea presens donacio mea in te facta omnique tempore firma et stabilis permanead, cum stibulacione subnixa. S. Emmane, qui donacione ista fieri et firmare rogavit. S. Ingelbert. S. Amarico diacono. S. Adalgodo. S. Daiweno. S. Dominico. S. Ainard. S. Oterno. Ego Geroncus donacione ista rogatus scripsit, subscripsi, datavi die jovis, in mense octuber, anno X post obitum Carlo rege imperatore.